П Р О Т О К О Л   27

ОТ ЗАСЕДАНИЕ НА КОМИСИЯ  “ПРОФЕСИОНАЛНА
 ЕТИКА И ПРЕВЕНЦИЯ НА КОРУПЦИЯТА”  КЪМ  ВСС, 
ПРОВЕДЕНО НА  15.07.2013 г.

ПРИСЪСТВАТ: Ясен Тодоров – председател, Даниела Костова – зам.председател  и членовете: Васил Петров, Галина Карагьозова, Галя Георгиева, Димитър Узунов, Мария Кузманова, Незабравка Стоева, Румен Боев и  Юлиана Колева.   

	ПРИСЪСТВАТ ОЩЕ: Соня Найденова – представляващ ВСС и членовете  на ВСС – Калин Калпакчиев, Юлия Ковачева и Камен Иванов
	 
На заседанието присъстват и: Мая  Атанасова и Диляна Янкова, старши експерти - юрисконсулти в дирекция „Правна”.

 Заседанието протече при следния дневен ред:
	
1. Изслушване на магистрати във връзка със самосезирането на Комисия „Професионална етика и превенция на корупцията” към ВСС по повод информация, публикувана в сайта на afera.bg. на 28.06.2013 г. /преписка № 94-00-603/09.07.2013 г. на КПЕПК/

2. Проекти  на становища на КПЕПК за притежаваните нравствени качества  на кандидати за административни ръководители  в органите на съдебната власт. 

 ОТНОСНО: Т.1. Изслушване на магистрати във връзка със самосезирането на Комисия „Професионална етика и превенция на корупцията” към ВСС по повод информация, публикувана в сайта на afera.bg. на 28.06.2013 г. /преписка № 94-00-603/09.07.2013 г. на КПЕПК/

По точка 1 от дневния ред се прилага стенографски протокол.

ОТНОСНО: 2.  Проекти  на становища на КПЕПК за притежаваните нравствени качества  на кандидати за административни ръководители  в органите на съдебната власт.  

 Проект на становище на КПЕПК за притежаваните нравствени качества от  Христо Георчев Георчев, административен ръководител -  председател на Районен съд – Свиленград, по повод участие в конкурс за заемане на длъжността административен ръководител-председател на Районен съд - Свиленград - докладва  г-жа Даниела Костова /96-02-043/2013/
Становището е изготвено въз основа на становище на Комисията по професионална етика  към Окръжен съд – Хасково, преписка на етичната комисия към ОС –Хасково, писма от отдел „Инспекторат“ към ВКП и Инспектората към ВСС, както и извършени проверки в деловодната система на ВСС и справка в интернет-страницата на Сметна палата.

Обобщеният извод е, че Христо Георчев Георчев, административен ръководител - председател на Районен съд – Свиленград, НЕ ПРИТЕЖАВА в пълна степен необходимите качества, за да бъде назначена на длъжността административен ръководител-председател на Районен съд - Свиленград.

Комисия “Професионална етика и превенция на корупцията” 

					Р  Е  Ш  И:

На основание чл. 39а, ал. 1, т. 1 от ЗСВ приема становището, че   Христо Георчев Георчев, административен ръководител - председател на Районен съд – Свиленград, НЕ ПРИТЕЖАВА в пълна степен необходимите качества, за да бъде назначена на длъжността административен ръководител-председател на Районен съд - Свиленград.
Изпраща становището на Комисията по предложенията и атестирането, по компетентност. 

ПРЕДСЕДАТЕЛ НА „КОМИСИЯ
				ПРОФЕСИОНАЛНА ЕТИКА И
				ПРЕВЕНЦИЯ НА КОРУПЦИЯТА: /п/
                      
                                                                                               ЯСЕН  ТОДОРОВ